stanford-oval/wikipedia huggingface dataset:
Aargau
Talous

Aargau on ollut Sveitsin vilja-aitta ja myös merkittävää karjanhoitoaluetta. Vuonna 2016 maa- ja metsätalous työllistivät enää kolme prosenttia aargaulaisista. Teollisuudessa oli 28 prosenttia ja palvelualoilla 69 prosenttia työpaikoista.
Aargaun kantonin osuus Sveitsin bruttokansantuotteesta oli vuonna 2015 viidenneksi suurin arvoltaan 40 miljardia frangia
Reinissä, Aaressa ja Limmatissa on yli 20 vesivoimalaa, ja kaksi (Leibstadt, Beznau) Sveitsin neljästä ydinvoimalasta on Aargaussa. Aargauta sanotaankin Sveitsin "energiakantoniksi".
Nähtävyydet

Aargaussa ovat Badenin ja Schinznachin kuuluisat rikkipitoiset kuumat lähteet.
Aiheesta muualla

Kuvia tai muita tiedostoja aiheesta Aargau Wikimedia Commonsissa
Melodifestivalen 1992

| Eurovision laulukilpailu 1992  Ruotsin euroviisukarsinta> Melodifestivalen 1992 |
| --- | --- |
Päivämäärä:  14. maaliskuuta 1992
Tapahtumapaikat:  Cirkus, Tukholma
Juontaja(t):  Anders Malmberg Claes Malmberg
Kapellimestari:  Anders Berglund
Valintamenetelmä:  alueraadit
Voittaja:  Christer Björkman ”I morgon är en annan dag”
Ruotsi Eurovision laulukilpailussa Virallinen verkkosivusto 
 ◄ 1991  1993 ► 
Melodifestivalen 1992 oli Ruotsissa järjestetty laulukilpailu, jossa valittiin Ruotsin edustaja vuoden 1992 Eurovision laulukilpailuun. Kilpailu pidettiin avoimena sävellyskilpailuna, johon lähetettiin 1544 kappaletta. Niistä kymmenen valittiin finaaliin. Finaali pidettiin 14. maaliskuuta Cirkuksessa Tukholmassa. Finaali pidettiin kaksikierroksisena. Ensimmäisellä kierroksella 11 alueraatia ympäri Ruotsia valitsi viisi kappaletta toiselle kierrokselle. Toisella kierroksella alueraadit äänestivät voittajan. Kilpailun voitti Christer Björkman kappaleella "I morgon är en annan dag".
Tulos > Ensimmäinen kierros

| Numero | Artisti | Kappale | Lauluntekijä(t) | Jatkossa |
| --- | --- | --- | --- | --- |
| 1 | Angel | "Venus Butterfly" | Bert Karlsson, Lennart Clerwall | Ei |
| 2 | Thérèse Löf | "Ingenting går som man vill" | Peter Grönvall, Nanne Nordqvist | Ei |
| 3 | Christer Björkman | "I morgon är en annan dag" | Niklas Strömstedt | Kyllä |
| 4 | Anna Nederdal | "Ingen annan än du" | John Ekedahl, Tommy Kaså | Ei |
| 5 | Lizette Pålsson & Bizazz | "Som om himlen brann" | Jane Larsson, Leif Larsson | Kyllä |
| 6 | Shanes | "Upp, flyger vi, upp" | Björn Ander Andersson | Ei |
| 7 | Py Bäckman | "Långt härifrån" | Py Bäckman, Anders Olausson | Kyllä |
| 8 | Maria Rådsten | "Vad som än händer" | Ulf Söderberg, Peter Grönvall, Nanne Nordqvist | Kyllä |
| 9 | Kikki Danielsson | "En enda gång" | Hans Skoog, Martin Klaman | Kyllä |
| 10 | Lena Pålsson & Wizex | "Jag kan se en ängel" | Kaj Svenling, Johnny Thunqvist | Ei |
Tulos > Toinen kierros

| Numero | Artisti | Kappale | Pisteet | Sija |
| --- | --- | --- | --- | --- |
| 1 | Christer Björkman | "I morgon är en annan dag" | 64 | 1 |
| 2 | Lizette Pålsson & Bizazz | "Som om himlen brann" | 59 | 2 |
| 3 | Py Bäckman | "Långt härifrån" | 33 | 5 |
| 4 | Maria Rådsten | "Vad som än händer" | 41 | 3 |
| 5 | Kikki Danielsson | "En enda gång" | 34 | 4 |
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 |
| --- | --- | --- | --- | --- | --- | --- | --- | --- | --- | --- | --- | --- |

| Kappale | Luulaja | Uumaja | Sundsvall | Falun | Örebro | Karlstad | Göteborg | Malmö | Växjö | Norrköping | Tukholma | Yht. |
| "I morgon är en annan dag" | 4 | 4 | 4 | 6 | 6 | 6 | 8 | 6 | 8 | 6 | 6 | 64 |
| "Som om himlen brann" | 1 | 8 | 8 | 2 | 8 | 4 | 4 | 8 | 4 | 4 | 8 | 59 |
| "Långt härifrån" | 2 | 1 | 1 | 4 | 1 | 1 | 6 | 2 | 6 | 8 | 1 | 33 |
| "Vad som än händer" | 6 | 6 | 2 | 1 | 4 | 8 | 2 | 4 | 2 | 2 | 4 | 41 |
| "En enda gång" | 8 | 2 | 6 | 8 | 2 | 2 | 1 | 1 | 1 | 1 | 2 | 34 |
Alisha Newton

| Alisha Newton |
| --- | --- |
 Newton vuonna 2017
Henkilötiedot
Koko nimi:  Alisha Newton
Syntynyt: 22. heinäkuuta 2001 (ikä 23)  Vancouver, Brittiläinen Kolumbia
Näyttelijä
Aktiivisena:  2010–
Aiheesta muualla
IMDb
Alisha Newton s. 22. heinäkuuta 2001) on kanadalainen näyttelijä. Hänet tunnetaan roolistaan ​​Georgie Fleming Morrisina kanadalaisessa tv-draamasarjassa Sydänmailla. Sen lisäksi hän näytteli pääosaa vuoden 2022 Netflix-sarjassa Devil in Ohio.
Nuoruus ja ura

Vancouverissa syntynyt Alisha Newton alkoi esiintyä mainoksissa neljävuotiaana ja aloitti näyttelemisen neljä vuotta myöhemmin.
Newton näytteli nuorta Annabeth Chasea vuoden 2013 jälkeisessä julkaisussa Twentieth Century Foxin Percy Jackson: Hirviöidenmeri.
Vuodesta 2012 lähtien Newton on ollut vakiosarja CBC-draamasarjassa Heartland.  Hän esittää Georgie Fleming Morrisia, lasta, joka löytää hoitokodin Heartland Ranchista, jonka omistaa Jack Bartlett (Shaun Johnston), joka johtaa maatilaa tyttärentytärtensä Amyn (Amber Marshall) ja sisarensa Loun (Michelle Morgan) kanssa.
Vuonna 2014 Newton näytteli Sofia Dunlapin sivuroolia vuoden 2014 elokuvassa The Tree That Saved Christmas.
Alcohol Anthems

| Alcohol Anthems Mental Care Foundation |
| --- | --- | --- |

Studioalbumin tiedot
 Äänitetty : KPAO Studio, toukokuu 2004, KPAO Studio
 Julkaistu: 18. toukokuuta 2005
 Tyylilaji: thrash metal, groove metal
 Kesto: 40.01
 Levy-yhtiö: Low Frequency Records
Mental Care Foundationin muut julkaisut
|   | Alcohol Anthems 2005 | Hair of the Dog 2006 |
Alcohol Anthems on suomalaisen thrash/groove metal -yhtyeen Mental Care Foundationin ensimmäinen studioalbumi. Se on julkaistu vuonna 2005 levymerkillä Low Frequency Records.
Kappaleet

Headtrip – 4.07
Death Lasts a Lifetime – 3.10
All the Same – 4.05
Pain – 4.09
The Turnover – 3.04
Down the Line – 3.19
Unpredicted – 3.42
Hate Avenue – 2.57
Alone – 4.34
My Real World – 3.18
Move Forward – 3.36
Kokoonpano

Lance Lawrence Thruster – laulu
Antti Hokkala – kitara
Pasi Kauppinen – basso, äänittäjä, miksaaja
Lauri Bexar – rummut
Kokoonpano > Muut tekijät

M. Paasikoski – äänittäjä (laulu)
Svante Forsbäck – masteroija
Jussi Pennanen – kansitaide, valokuvat
Arvostelut

Desibeli.net:
Imperiumi: 7/10
Aiheesta muualla

Alcohol Anthems Discogsissa. (englanniksi)
Albumi Alcohol Anthems Encyclopaedia Metallum -sivustolla (englanniksi)
Melodifestivalen 1993

| Eurovision laulukilpailu 1993  Ruotsin euroviisukarsinta> Melodifestivalen 1993 |
| --- | --- |
Päivämäärä:  5. maaliskuuta 1993
Tapahtumapaikat:  Lisebergshallen, Göteborg
Juontaja(t):  Triple & Touch (Lasse Kronér, Göran Rudbo & Ken Wennerholm)
Kapellimestari:  Curt-Eric Holmquist
Valintamenetelmä:  alueraadit (ensimmäinen kieros) puhelinäänestys (toinen kierros)
Voittaja:  Arvingarna ”Eloise”
Ruotsi Eurovision laulukilpailussa Virallinen verkkosivusto 
 ◄ 1992  1994 ► 
Melodifestivalen 1993 oli Ruotsissa järjestetty laulukilpailu, jossa valittiin Ruotsin edustaja vuoden 1993 Eurovision laulukilpailuun. Kilpailu järjestettiin avoimena sävellyskilpailuna, johon lähetettiin 1569 kappaletta. Niistä kymmenen valittiin finaaliin. Finaali pidettiin 5. maaliskuuta Lisebergshallenissa Göteborgissa. Finaali pidettiin kaksikierroksisena. Ensimmäisellä kierroksella 11 alueraatia ympäri Ruotsia valitsivat viisi kappaletta toiselle kierrokselle. Toisella kierroksella voittaja valittiin puhelinäänestyksellä siten, että Ruotsi oli jaettu seitsemään alueeseen siten, että kappaleet saivat kunkin alueen puhelinäänestystuloksen mukaan pisteitä kaavalla 1-2-4-6-8. Kilpailun voitti yhtye Arvingarna kappaleella "Eloise".
Tulos > Ensimmäinen kierros

| Numero | Artisti | Kappale | Lauluntekijä(t) | Jatkossa |
| --- | --- | --- | --- | --- |
| 1 | N.E.O. | "Högt i det blå" | Dan Ådahl | Ei |
| 2 | Monica Silverstrand | "Vågornas sång" | Per Andréasson, Anders Dannvik | Kyllä |
| 3 | Lena Pålsson | "Sjunde himlen" | Stephan Berg | Kyllä |
| 4 | Patrick Swahn | "På vingar av kärlek" | Kjell-Åke Norén | Ei |
| 5 | Nick Borgen | "We Are All the Winners" | Nick Borgen | Kyllä |
| 6 | Christer Björkman | "Välkommen till livet" | Mikael Bolyos, Örjan Strandberg | Ei |
| 7 | Pernilla Emme | "I dina ögon" | Per Andréasson, Anders Dannvik | Kyllä |
| 8 | Richard Carlsohn | "Ge mig din hand" | Martin Klaman, Hans Skoog | Ei |
| 9 | Tina Leijonberg | "Närmare dig" | Ingela 'Pling' Forsman, Håkan Mjörnheim | Ei |
| 10 | Arvingarna | "Eloise" | Gert Lengstrand, Lasse Holm | Kyllä |
Tulos > Toinen kierros

| Numero | Artisti | Kappale | Puhelinäänet | Pisteet | Sija |
| --- | --- | --- | --- | --- | --- |
| 1 | Monica Silverstrand | "Vågornas sång" | 8 883 | 8 | 5 |
| 2 | Lena Pålsson | "Sjunde himlen" | 11 405 | 13 | 4 |
| 3 | Nick Borgen | "We Are All the Winners" | 57 498 | 42 | 2 |
| 4 | Pernilla Emme | "I dina ögon" | 17 341 | 28 | 3 |
| 5 | Arvingarna | "Eloise" | 70 918 | 56 | 1 |
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |

| Kappale | Malmö | Malmö | Växjö | Växjö | Norrköping | Norrköping | Tukholma | Tukholma | Falun | Falun | Luulaja | Luulaja | Göteborg | Göteborg | Yht. | Yht. |
| Kappale | Äänet | Pisteet | Äänet | Pisteet | Äänet | Pisteet | Äänet | Pisteet | Äänet | Pisteet | Äänet | Pisteet | Äänet | Pisteet | Äänet | Pisteet |
| "Vågornas sång" | 1 740 | 1 | 1 290 | 1 | 946 | 2 | 1 503 | 1 | 518 | 1 | 1 239 | 1 | 1 647 | 1 | 8 883 | 8 |
| "Sjunde himlen" | 2 182 | 2 | 2 166 | 2 | 941 | 1 | 1 614 | 2 | 767 | 2 | 1 674 | 2 | 2 061 | 2 | 11 405 | 13 |
| "We Are All the Winners" | 11 601 | 6 | 9 093 | 6 | 5 573 | 6 | 9 065 | 6 | 3 506 | 6 | 6 963 | 6 | 11 697 | 6 | 57 498 | 42 |
| "I dina ögon" | 2 988 | 4 | 2 549 | 4 | 1 736 | 4 | 3 064 | 4 | 1 003 | 4 | 1 968 | 4 | 4 033 | 4 | 17 341 | 28 |
| "Eloise" | 12 349 | 8 | 9 716 | 8 | 6 705 | 8 | 11 695 | 8 | 4 419 | 8 | 9 101 | 8 | 16 933 | 8 | 70 918 | 56 |
Martti Simojoki

| Martti Simojoki |
| --- | --- |
 Martti Simojoki.
Turun ja Suomen arkkipiispa
 1964–1978 
Edeltäjä:  Ilmari Salomies
Seuraaja:  Mikko Juva
Helsingin piispa
 1959–1964 
Seuraaja:  Aarre Lauha
Mikkelin piispa
 1951–1959 
Edeltäjä:  Ilmari Salomies
Seuraaja:  Osmo Alaja
Henkilötiedot
Koko nimi:  Martti Ilmari Simelius Martti Ilmari Simojoki
Syntynyt: 17. syyskuuta 1908 Uusikaupunki
Kuollut: 25. huhtikuuta 1999 (90 vuotta) Helsinki
Kansalaisuus:  suomalainen
Ammatti:  arkkipiispa, piispa
Vanhemmat:  Jooseppi Joakim Simelius Helmi Johanna Helminen
Puoliso:  Aune Castrén (vih. 1936)
Lapset:  (3) Pentti, Leena ja Jaakko
Muut tiedot
Koulutus:  Pastoraalitutkinto (1933) Teologian tohtori (1948)
Uskonto:  kristinusko
Tunnustuskunta:  luterilaisuus
Martti Ilmari Simojoki (vuoteen 1928 Simelius, 17. syyskuuta 1908 Uusikaupunki – 25. huhtikuuta 1999 Helsinki) oli suomalainen piispa. Hän oli Turun ja Suomen arkkipiispana vuosina 1964–1978.
Varhainen elämä ja koulutus

Martti Simojoki syntyi 17. syyskuuta 1908 Uudessakaupungissa kirkkoherra Jooseppi Joakim Simeliuksen ja Helmi Johanna Helmisen perheeseen. Simojoki kävi koulua Kuopiossa, koska perhe muutti Kuopioon isän tullessa 1918 Kuopion kirkkoherraksi. Martti tuli ylioppilaaksi Kuopion yhteiskoulusta 1926. Samana vuonna hän aloitti opinnot Helsingin yliopiston jumaluusopillisessa tiedekunnassa. Hänet vihittiin papiksi 1930. Opiskelu jatkui. Filosofian kandidaatiksi hän valmistui 1938, teologian kandidaatiksi 1941 ja lisensiaatiksi 1947 sekä väitteli teologian tohtoriksi 1948 (väitöskirja Julistus ja opetus).
Martti Simojokea oli pienestä pitäen vaivannut alemmuudentunne. Hän epäili, ettei hänellä olisi henkisiä edellytyksiä yliopisto-opiskeluun. Ratkaisevan muutoksen sai aikaan E. W. Pakkalan voimakas saarna. Simojoelle kirkastui Kristus syntisen ainoana auttajana. Tämän tapahtuman jälkeen teologiset opinnot alkoivat tuntua mieluisilta.
Simojoki oli monien ikäpolvensa pappien lailla mukana Akateemisen Karjala-Seuran toiminnassa. Hän etääntyi liikkeestä 1930-luvun alussa.
Akateeminen ura

Martti Simojoen opintojen päättötöiden aiheet liittyivät saarnan tutkimiseen alkaen jo laudaturtyöstä. Aleksi Lehtosen ollessa käytännöllisen teologian professorina Simojoki laati tutkielman ”Nykyaikainen suomalainen saarna saarna- ja puhekirjallisuuden valossa 1918-1931”. Hän sai Tampereen piispaksi siirtyneeltä Lehtoselta todistuksen, missä sanottiin tutkielman hyväksytyn laudaturtyönä käytännöllisessä teologiassa.
Muut opinto- ja edustusmatkat suuntautuivat Euroopan maiden ja Yhdysvaltain lisäksi Kanadaan ja eri puolille Afrikkaa. Vuonna 1947 Simojoki syyskaudeksi keskittyi opiskelemaan englantia. Niinpä 1948 hän matkusti puoleksi vuodeksi opiskelemaan pääasiassa uskonnollisen kasvatuksen ongelmaa Wittenbergin yliopistoon Ohiossa. Teologian kunniatohtoriksi hän tuli USA:n Wittenbergistä 1963.
Akateeminen ura > Väitöskirja

Sodan pitkittyessä Martti Simojoki suunnitteli väitöskirjatyötä. Hän sai 1943 vuoden mittaisen opintoloman perusteenaan vuoden stipendi Saksaan. Kuitenkin sotaolosuhteet Saksassa estivät opiskeluaikeet siellä ja hän palasi Suomeen. Matka kesti kaksi kuukautta. Simojoelta jäi saamatta Saksasta metodinen oppi, jota hän oli tavoitellut. Työn ohessa 1947 hiljalleen valmistunut väitöskirja kosketteli julistusta ja opetusta.
Simojoki opiskeli puoli vuotta stipendiaattina Yhdysvalloissa 1948. Kommunistikaappauksen uhasta kantautuneet uutiset vaikuttivat Simojokeen niin voimakkaasti, että hän palasi ennenaikaisesti kotimaahansa.
Akateeminen ura > Assistentti ja notaari (1943–1950)

Martti Simojoki alkoi sodasta kotiuttamisen jälkeen työskennellä käytännöllisen teologian professorin, Aarni Voipion, assistenttina Helsingin yliopistossa. Simojoki työskenteli assistenttina 1943–1950 sekä teologisen tiedekunnan notaarina 1945–1950. Tehtäviin kuuluivat homileettisten ja liturgisten harjoitusten ohjaaminen Suurkirkon kappelissa sekä katekeettisten eli opetusharjoitusten johtaminen. Lisäksi hän opasti käytännöllistä raamattutulkintaa. Harjoitusten myötä valmius jumalanpalvelusten toimittamiseen ja rippikoulun opetustehtäviin harjaantui. Opiskelijat arvostivat Simojoen ohjaamis- ja opetustyötä teologisen tiedekunnan yhtenä parhaimmista anneista.
Ura pappina > Suomen Kristillinen ylioppilasliitto ja opettaja  (1930–1935)

Valmistuttuaan papiksi Martti Simojoen ensimmäisenä virkana oli Suomen kristillisen ylioppilasliiton (YKY) yleissihteerin tehtävä 1930–1932, sen jälkeen hän toimi uskonnon opettajana Kallion yhteiskoulussa Helsingissä sekä kirkkoherran, isänsä, virallisena apulaisena Kuopiossa. Simojoki siirtyi YKY:n toimeen vuonna 1933. Tällöin hän Etsijä-lehdessä julkaisi: "Suomen kristillisen liikkeen voima on pyrkimyksessä päästä lähelle kansaa, lähelle kirkkoa ja - lähelle evankeliumia. Suomalainen ylioppilas on kansallismielinen. Siihen häntä suorastaan pakottaa oman kansansa vaaranalainen asema ja sen epävanhurskaat yhteiskunnalliset, taloudelliset ja kielelliset olot." Kirjoituksessa hyökättiin väkevästi kulttuuria vastaan. Kirjoituksen taustahenkilöstä heijastui suomalaiskansallisen herätyksen kokenut nuori pietisti, joka oli saanut vaikutteita nuorelta herännäispapistolta körttitupien ilmapiirissä. Simojoki YKY:n yleissihteerinä sitoutui norjalais-suomalaiseen pietistiseen herätysliiketraditioon.
Ura pappina > Suurkirkon seurakuntapiiri (1935–1943)

Helsingin pohjoisen suomalaisen seurakunnan kirkkoherran, A. W. Kuusiston, apulaiseksi (Suurkirkon seurakuntapiirin pastoriksi) Simojoki tuli 1935 ja toimi siinä vuoteen 1943. Hänen pääasiallinen vastuualueensa oli Kruununhaka ja Katajanokka. Vuonna 1936 hän sai avukseen teologin, Irja Kilpeläisen, joka ensimmäisenä painotti naisten ja tyttöjen huomioonottamista seurakuntatyössä. He huolehtivat erityisesti vapaaehtoisten innostamisesta avuksi. Simojoki ja Kilpeläinen muodostivat seurakuntapiirissä todellisen voimakaksikon. Simojoki sai Helsingissä lempinimen isä Obeliski.
Ura pappina > Sotilaspappi

Sotapalveluksensa Martti Simojoki suoritti sotilaspappina 1940–1944 kenttäpiispan, Johannes Björklundin, määräämissä tehtävissä päämajassa ja Itä-Karjalassa. Sotilaspappinakin Simojoki nousi sodan aikana asevelipappiliikkeen johtoon. Kuoleman kanssa kasvokkain oleminen kouraisi häntä syvältä. Vaikeimpia tehtäviä oli virolaisten desanttien valmistaminen kuolemaan. Sotakokemukset avarsivat Simojoen näkemyksiä yhteiskunnallisesti. Edelleen hänen mukaansa Kristus-usko oli ohittamaton perusta, mutta yksilökeskeisyys laajeni hänellä kohden sosiaalista, lähimmäisestä huolta pitävää, oikeudenmukaista yhteiskuntaa.
Aselevon jälkeen syyskuussa 1944 Simojoki esitti Sotilaspappi-lehdessä papistolle kehotuksen tukea maan johtoa sopeutumisessa uuteen ulkopoliittiseen tilanteeseen. Sodan jälkeisinä vaaran vuosina Simojoki varoitti kirkkoa provosoitumasta kansandemokraattien hyökkäyksistä. Martti Simojoki valittiin Suomen kirkon seurakuntaopiston ja Luther-opiston johtajaksi Järvenpäähän 1950.
Ura piispana

Kirkollisena johtajana Simojokea on kuvattu reaalipoliitikoksi, jonka mielestä kirkon piti ottaa kantaa asioihin, mutta sen tuli kuunnella myös eriäviä mielipiteitä. Simojoki pyrki aktiivisesti parantamaan kirkon ja työväenliikkeen suhteita ja edistämään kirkon sosiaalisten työmuotojen kehittämistä.
Ura piispana > Mikkelin piispa (1951–1959)

Mikkelin hiippakunnan piispaksi hän tuli vuosiksi 1951–1959. Simojoki suhtautui tehtäväänsä tarmolla ja vakavuudella ja hänellä oli mielessään harrastus seurakuntaelämän kehittämiseen. Simojoen piispantarkastukset olivat pitkiä ja perusteellisia. Esimerkiksi Kotkassa 1959 tarkastus kesti viisi päivää ja oli rasittavuudessaan valtiovierailuun verrattavissa. Kohderyhminä olivat lähinnä nuoriso ja työväki. Piispa kävi kohteissa henkilökohtaisesti ja puheitakin hänelle kertyi yli kolmekymmentä eri paikoissa.
Simojoki matkusti paljon sekä länsimaissa että myös idän kirkoissa. Kirkkokuntien välisissä neuvotteluissa ja komiteoissa Simojoella oli tärkeä paikkansa. Myös Afrikassa hän vieraili lähetyskentillä. Vuonna 1954 Simojoki puntaroi Kavangolla lähetyssaarnaajan vaaroja: 1) aurinko ja kuu; 2) veden puute; 3) erilaiset eläimet (maalla ja vesissä); 4) malaria, keuhkorutto ym taudit; 5) epäluotettavat ihmiset; 6) saatanan kiusat (lihallisuus, ahneus); 7) epäusko ja epätoivo. Näitä vastaan täytyy todella tehdä.
Piispana Simojoki pyrki aktiivisesti parantamaan kirkon ja työväenliikkeen suhteita ja edistämään kirkon sosiaalisten työmuotojen kehittämistä. Simojoki osoitti muun muassa myötämielisyyttä vuoden 1956 yleislakkolaisille ja kritisoi kirkkoon kuulumattomuuden käyttämistä poliittisena lyömäaseena vuoden 1954 eduskuntavaaleissa.
Ura piispana > Helsingin piispa (1959–1964)

Simojoki valittiin vuonna 1959 perustetun Helsingin hiippakunnan ensimmäiseksi piispaksi ja hän toimi tehtävässä 1959–1964. Helsingissä työ aloitettiin alusta ja apea alkutunnelma vaihtui pian puuhakkuudeksi tiloja hankkimalla ja sisustamalla. 1960-luvun alussa Simojoen työmäärä oli runsas. Väkirikkaimman uuden hiippakunnan käynnistyksen lisäksi hän kuului noin viiteentoista komiteaan, toimikuntaan, liittoon ja johtokuntaan. Hallintomiehenä kirkon jäsenten oikeussuoja oli Martti Simojoelle tärkeä. Pappien hairahduksissa Simojoki puhutteli asianomaisia kahdenkesken. Hän sai monta vinoutumaa korjautumaan hiljaisuudessa.
Eräät keskeiset poliitikot yrittivät saada Martti Simojokea ryhtymään Urho Kekkosen vastaehdokkaaksi vuoden 1962 presidentinvaaleissa. Hänen luoksensa saapui Väinö Tannerin johdolla lähetystö, jossa oli sosiaalidemokraattien, kokoomuksen, ruotsalaisten ja pientalonpoikien edustus. Helsingin piispana työskennellyt Simojoki ei kuitenkaan suostunut asettumaan ehdolle.
Ura piispana > Arkkipiispa (1964–1978)

Simojoki valittiin arkkipiispaksi vuonna 1964 ja hän toimi tehtävässä vuosina 1964–1978. Arkkipiispana Simojoki oli muun muassa piispainkokouksen, kirkolliskokouksen, kirkkohallituksen, kirkon ulkomaanasiain toimikunnan ja Suomen Ekumeenisen Neuvoston puheenjohtaja sekä kirkon tiedotuskeskuksen johtokunnan puheenjohtaja. Arkkipiispana Martti Simojoen perustehtäviin kuului luoda yhteydet paikallisseurakuntiin, joista oli pidettävä huolta. Piispantarkastukset olivat tässä suhteessa tärkeimmät. Simojoen sielunhoidollisen sävytyksen omaavista puheista heijastui, että hän oli ennen kaikkea pappi.
Simojoella oli vahva vaikutus Suomen luterilaiseen kirkkoon. Hän johdatteli tärkeinä pitämänsä asiat suotuisaan päätökseen niin laajennetussa piispainkokouksessa kuin piispainkokouksessa. Kirkolliskokouksessa vihje päätöksen suunnasta riitti. Kirkossa on vallittava tiedottamisen vapaus. Tämä kertoi Simojoen suhtautumisesta julkiseen sanaan.
1970-luvulla arkkipiispa Simojoki otti henkilökohtaisesti kantaa ongelmiin, jotka yhteiskunnassa kaipasivat kirkon aktiivisuutta. Hän ilmaisi käsityksensä muun muassa abortista, eutanasiasta, ekumeniasta, popkulttuurista, nuorisoradikalismista, marxilaisuudesta, vallankumouksesta ja väkivallasta. Ominaista hänelle oli niin ongelman terävä asettaminen, kuin sen ratkaiseminen. Simojoen nopeat asiaanpuuttumiset olivat kirkon ääntä. Myötätunto oli heikomman puolella. Vaikea asia Simojoen uralla oli laajan vaikutuksen saanut Salama-jupakka Juhannustanssit-teoksen tiimoilta.
Luottamustoimet > Kirkolliset luottamustoimet

Martti Simojoki on ollut kirkolliskokouksen jäsen vuodesta 1943 ja puheenjohtaja 1965–1978. Jäsenenä hän oli kirkkolakikomiteassa 1948–1953 sekä kirkkolainuudistamiskomiteassa 1953–1958. Puheenjohtajana Simojoki oli kirkkolain tarkistuskomiteassa 1958–1973, kirkon lainsäädännön uudistamista tutkivassa komiteassa 1963–1968 sekä kirkon järjestysmuotoa tutkivan komiteassa 1968–1974.
Kirkkolainsäädännön ja hallinnon kehittämisen perusta Simojoella oli teologinen. Luterilaisen uskon näkemyksen tuli näkyä, niin että evankeliumin vapauttava sanoma saavuttaisi mahdollisimman monet. Simojoki vaikutti lainsäädäntötyöhön piispoista pisimpään.
Nuorisotyön ja perheasiain sektorilla hän oli Kirkon nuorisotyön keskuselimen puheenjohtajana 1953–1956 ja Kirkon perheasiaintoimikunnan puheenjohtajana 1953–1970.
Luottamustoimet > Maailmanliitot

Luterilaisessa maailmanliitossa (LML) Simojoki oli Suomen kansallistoimikunnan jäsen vuodesta 1951, puheenjohtaja 1959–1965, liiton kasvatuskomission jäsen 1953–1963 sekä toimeenpanevan komitean jäsen 1961–1970. LML:n varapresidenttinä hän oli 1963–1970, Wittenbergin evankelisen saarnaajaseminaarin kuratoriumin jäsen vuodesta 1964, Ruotsin–Suomen kirkkojen yhteistyöneuvottelukunnan jäsen vuodesta 1970 sekä Kristillisen kasvatuksen maailmanneuvoston varapuheenjohtaja 1962–1970.
Luottamustoimet > Järjestöt

Suomen kristillisen ylioppilasliiton varapuheenjohtajana Simojoki oli 1941–1950 ja tuli SKY:n kunniajäseksi 1952. Suomen lähetysseuran johtokunnan jäsenenä hän oli vuodesta 1944, Suomen kirkon seurakuntatyön keskusliiton puheenjohtajana 1953–1964 sekä Kirkon lahja ry:n johtokunnan jäsen 1952–1971. Suomen pipliaseuran puheenjohtajaksi Simojoki tuli 1964. Mannerheimin lastensuojeluliiton liittoneuvoston jäsenenä hän oli 1951–1972 ja puheenjohtajana 1959–1972. Kansalaiskasvatuksen neuvottelukunnan jäsenenä hän oli vuodesta 1960 sekä Vartijan päätoimittajana 1945–1951.
Eräs episodi: Mannerheimin lastensuojeluliitossa oli ongelmia ja sitä uhkasi hajaannus. Arkkiatri Arvo Ylppö pyrki ratkaisemaan asian siten, että Simojoki tuli liittoneuvoston puheenjohtajaksi. Arkkiatri Ylppö saatiin siirtymään Mannerheimliiton kunniapuheenjohtajaksi ja koko liittoneuvoston jäsenkunta vaihdettiin. Ongelmat poistuivat.
Yksityiselämä

Simojoen vanhemmat olivat kirkkoherra Jooseppi Joakim Simelius ja Helmi Johanna Helminen. Perheen vanhemmat pojat olivat Paavo (1904) ja Heikki (1906). Martin jälkeen syntyivät Aili (1913) ja Anna-Liisa (1918). Martti Simojoki avioitui vuonna 1936 hammaslääkäri Aune Castrénin kanssa. Heidän perheensä sai kolme lasta. Vuonna 1938 syntyi Pentti, 1944 Leena ja 1947 Jaakko.